Cum ar fi dacă ați putea lua o pilulă sau vi s-ar administra un vaccin
și, la fel cum scăpați de o răceală,
ați putea să vă vindecați rănile mai repede?
Azi, dacă suntem supuși unei operații, sau suferim un accident,
suntem internați săptămâni întregi
și plecăm adesea cu cicatrici și reacții adverse dureroase
ale neputinței corpului nostru de a regenera organe sănătoase.
Muncesc ca să creez materiale
care învață sistemul imunitar să ofere
semnale organismului pentru a crește noi țesuturi.
Așa cum vaccinurile instruiesc corpul nostru să lupte cu boala,
am putea, foarte bine, să instruim sistemul nostru imunitar
să formeze țesuturi și să vindece astfel mai repede rănile.
Regenerarea unor părți ale corpului din nimic pare a fi ceva magic,
însă există mai multe organisme care pot realiza acest lucru.
Câtorva șopârle le poate crește înapoi coada,
salamandra poate să-și regenereze complet brațul,
și chiar și noi, simpli oameni, putem să ne regenerăm ficatul
după pierderea a mai mult de jumătate din masa sa originală.
Pentru a aduce această magie mai aproape de realitate,
investighez modul în care corpul nostru poate vindeca răni și crea țesuturi
primind instrucțiuni de la sistemul imunitar.
De la o zgârietură pe genunchi, până la o sinuzită enervantă,
sistemul nostru imunitar ne apară corpul de pericole.
Sunt imunolog,
și folosind ce știu despre sistemul de apărare al corpului,
am putut să identific elementele esențiale
în lupta noastră pentru a regenera tăieturile și contuziile.
Când analizăm materialele care sunt în prezent testate
pentru abilitatea lor de a regenera mușchii,
echipa noastră a văzut că, după tratarea mușchilor răniți cu aceste materiale,
a existat un număr mare de celule imune
în acea substanță și în mușchii apropiați.
În acest caz,
în loc ca celulele imune să se grăbească spre infecție ca să lupte cu bacteriile,
acestea merg spre rană.
Am descoperit un anumit tip de celule imune,
limfocitele T helper,
ce erau prezente în interiorul materialelor implantate
și absolut critice pentru cicatrizarea plăgilor.
Exact ca pe vremea când erați copii și v-ați rupt creionul
și ați încercat să-l lipiți din nou,
ne putem vindeca,
însă nu în modul cel mai funcțional,
și ne alegem cu o cicatrice.
Dacă nu am avea aceste limfocite T helper,
în locul mușchilor sănătoși,
mușchii noștri ar dezvolta celule adipoase,
și dacă în mușchi avem grăsime, nu mai sunt așa de puternici.
Folosind sistemul nostru imunitar,
corpul nostru se poate vindeca fără aceste cicatrici
și va arăta exact cum era înainte de a fi vătămat.
Lucrez ca să creez materiale
care ne oferă semnalele pentru construirea de noi țesuturi
prin schimbarea răspunsului imunitar.
Știm că de fiecare dată când un material e implantat în corp,
sistemul imunitar va răspunde la aceasta.
Acestea variază de la stimulatoarele cardiace, la pompe de insulină,
la materialele pe care inginerii le folosesc pentru a construi noi țesuturi
Deci când plasez acel material în corp,
sistemul imunitar creează un mediu mic de celule și proteine
care pot schimba modul în care se comportă celulele stem.
Așa cum vremea afectează activitățile noastre zilnice,
cum ar fi a merge la alergat
sau a rămâne în casă și a urmări la televizor un serial pe Netflix,
acel mediu imunitar
afectează modul în care celulele stem cresc și se dezvoltă.
Dacă avem semnale greșite,
cum ar fi, să le zicem, semnale Netflix,
vom obține celule adipoase în loc de mușchi.
Aceste materiale sunt făcute dintr-o varietate de lucruri,
de la plastic, până la materiale naturale derivate,
nanofibre de grosimi variate,
bureți care sunt mai mult sau mai puțin poroși,
geluri de diferite rigidități.
Cercetătorii pot face ca aceste materiale
să emită diferite semnale în timp.
Cu alte cuvinte, putem orchestra acest spectacol Broadway de celule
dându-le scena, indicațiile și recuzita corecte,
ce pot fi schimbate pentru fiecare țesut în parte,
așa cum un regizor ar schimba fundalul
pentru „Les Mis” versus „Little Shop of Horrors”.
Combin tipuri specifice de semnale
care imită modul în care corpul răspunde la leziuni pentru a ajuta regenerarea.
În viitor am putea vedea un leucoplast pentru cicatrici,
un material de umplere a mușchilor sau chiar un vaccin care vindecă răni.
Nu e ne vom trezi mâine și ne vom vindeca precum Wolverine.
Poate că nici marțea viitoare.
Însă cu aceste îmbunătățiri
și lucrând cu sistemul imunitar
pentru a ajuta la refacerea țesuturilor și vindecarea rănilor,
am putea vedea apărând pe piață produse
care muncesc cu sistemul de apărare
al organismului pentru a ne ajuta să ne regenerăm,
și poate într-o bună zi vom putea ține pasul cu o salamandră.
Vă mulțumesc!
(Aplauze)